CELEX: 62017TA0341
Language: da
Date: 2022-03-30 00:00:00
Title: Sag T-341/17: Rettens dom af 30. marts 2022 — British Airways mod Kommissionen (Konkurrence – karteller – markedet for luftfragt – afgørelse, som fastslår en overtrædelse af artikel 101 TEUF, af EØS-aftalens artikel 53 og af artikel 8 i aftalen mellem Fællesskabet og Schweiz om luftfart – samordning af forskellige elementer af prissætningen af luftfragttjenester (brændstoftillæg, sikkerhedstillæg, betaling af en kommission af tillæggene) – udveksling af oplysninger – Kommissionens territoriale kompetence – begrundelsespligt – artikel 266 TEUF – statsligt pres – samlet og vedvarende overtrædelse – bødens størrelse – afsætningens værdi – varighed af deltagelsen i overtrædelsen – formildende omstændigheder – offentlige myndigheders tilskyndelse til konkurrencebegrænsende adfærd – fuld prøvelsesret)

23.5.2022   
            
            
               DA
            
            
               Den Europæiske Unions Tidende
            
            
               C 207/29
            
         
      Rettens dom af 30. marts 2022 — British Airways mod Kommissionen
      (Sag T-341/17) (1)
      
      (Konkurrence - karteller - markedet for luftfragt - afgørelse, som fastslår en overtrædelse af artikel 101 TEUF, af EØS-aftalens artikel 53 og af artikel 8 i aftalen mellem Fællesskabet og Schweiz om luftfart - samordning af forskellige elementer af prissætningen af luftfragttjenester (brændstoftillæg, sikkerhedstillæg, betaling af en kommission af tillæggene) - udveksling af oplysninger - Kommissionens territoriale kompetence - begrundelsespligt - artikel 266 TEUF - statsligt pres - samlet og vedvarende overtrædelse - bødens størrelse - afsætningens værdi - varighed af deltagelsen i overtrædelsen - formildende omstændigheder - offentlige myndigheders tilskyndelse til konkurrencebegrænsende adfærd - fuld prøvelsesret)
      (2022/C 207/38)
      Processprog: engelsk
      
         Parter
      
      
         Sagsøger: British Airways plc (Harmondsworth, Det Forenede Kongerige) (ved J. Turner og R. O’Donoghue, QC, og solicitor A. Lyle-Smythe)
      
         Sagsøgt: Europa-Kommissionen (ved N. Khan og A. Dawes, som befuldmægtigede, bistået af barrister A. Bates)
      
         Sagens genstand
      
      Søgsmål anlagt i henhold til artikel 263 TEUF med påstand om annullation af Kommissionens afgørelse C(2017) 1742 final af 17. marts 2017 om en procedure i henhold til artikel 101 TEUF, artikel 53 i EØS-aftalen og artikel 8 i aftalen mellem Det Europæiske Fællesskab og Det Schweiziske Forbund om luftfart (sag AT.39258 — Luftfragt), for så vidt som den vedrører sagsøgeren, og subsidiært om nedsættelse af den bøde, som sagsøgeren er blevet pålagt.
      
         Konklusion
      
      
                  1)
               
               
                  Artikel 1, stk. 1, litra e), artikel 1, stk. 2, litra e), artikel 3, stk. 1, litra e), i Kommissionens afgørelse C(2017) 1742 final af 17. marts 2017 om en procedure i henhold til artikel 101 TEUF, artikel 53 i EØS-aftalen og artikel 8 i aftalen mellem Det Europæiske Fællesskab og Det Schweiziske Forbund om luftfart (sag AT.39258 — Luftfragt) annulleres, for så vidt som British Airways plc blev holdt ansvarlig for deltagelsen i den samlede og vedvarende overtrædelses bestanddel vedrørende afslaget på at betale kommissioner af tillæggene.
               
            
                  2)
               
               
                  Artikel 1, stk. 4, litra e), i afgørelse C(2017) 1742 final annulleres.
               
            
                  3)
               
               
                  Den bøde, som British Airways er blevet pålagt i medfør af artikel 3, litra e), i afgørelse C(2017) 1742 final, fastsættes til 84 456 000 EUR.
               
            
                  4)
               
               
                  I øvrigt frifindes Europa-Kommissionen.
               
            
                  5)
               
               
                  Kommissionen bærer sine egne omkostninger og betaler en tredjedel af de af British Airways afholdte omkostninger.
               
            
                  6)
               
               
                  British Airways bærer to tredjedele af sine egne omkostninger.
               
            
         (1)  EUT C 239 af 24.7.2017.